Document ID: 32014D0258

POLIITIKA- JA JULGEOLEKUKOMITEE OTSUS EUBAM LIBYA/3/2014,
30. aprill 2014,
millega pikendatakse Liibüas läbi viidava Euroopa Liidu integreeritud piirihalduse abimissiooni (EUBAM Libya) juhi volitusi
(2014/258/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 22. mai 2013. aasta otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (1),
ning arvestades järgmist:
(1)
Vastavalt otsuse 2013/233/ÜVJP artikli 9 lõikele 1 on poliitika- ja julgeolekukomitee kooskõlas aluslepingu artikliga 38 volitatud tegema asjakohaseid otsuseid Liibüas läbi viidava Euroopa Liidu integreeritud piirihalduse abimissiooni (EUBAM Libya) poliitilise kontrolli ja strateegilise juhtimise kohta, sealhulgas otsust nimetada liidu välisasjade ja julgeolekupoliitika kõrge esindaja („kõrge esindaja”) ettepanekul ametisse missiooni juht.
(2)
Poliitika- ja julgeolekukomitee võttis 24. mail 2013 vastu otsuse EUBAM Libya/1/2013, (2) millega Antti Juhani Hartikainen nimetati missiooni EUBAM Libya juhiks ajavahemikuks 22. maist 2013 kuni 21. maini 2014.
(3)
Kõrge esindaja tegi 14. aprillil 2014 ettepaneku pikendada missiooni EUBAM Libya juhi Antti Juhani Hartikaineni volitusi kuni 21. maini 2015,
ON VASTU VÕTNUD KÄESOLEVA OTSUSE:
Artikkel 1
Missiooni EUBAM Libya juhi Antti Juhani Hartikaineni volitusi pikendatakse 21. maini 2015.
Artikkel 2
Käesolev otsus jõustub selle vastuvõtmise kuupäeval.
Brüssel, 30. aprill 2014

Labels: 10
18
15
5